
CS Real Bradu a învins echipa de fotbal 
a Universităţii din Alicante cu scorul de 2-1 

Primăria Bradu cu 
ajutorul Agenţiei pen- 
tru Finanţarea Inves- 
tițiilor Rurale (AFIR) 
urmează să achiziţi- 
oneze o autospecia- 
lă pentru deszăpezi- 
lre, marca Mercedes. 
“4 Valoarea investiţiei 
este de 707.732,70 lei 
(151.760 euro). Achi- 
ziția se află în proce- 
dura de evaluare în 
SICAP. Potrivit repre- 
zentanţilor  Primări- 
“ei, în luna noiembrie 
aceasta va ajunge în 
localitate. Autospecia- 
la este foarte necesară 
pentru comună. După 
căderea primilor fulgi 
de zăpadă se poate in- 
terveni prompt pentru 
, | curățarea străzilor şi 

—— Pass trotuarelor. 





În Bradu, mai exact în satul Geamăna, urmează construcţia unei creşe. Va fi fina- 
lizat contractul de execuţie prin Programul Naţional de Dezvoltare Locală (PNDL) în 
valoare de 1.629.339,19 lei, fără TVA. Creşa va fi amenajată pe terenul fostului Cămin 
din Geamăna şi este un serviciu de interes local, care are misiunea de a oferi, pe tim- 
pul zilei, servicii integrate de îngrijire, supraveghere și educaţie timpurie copiilor de 
vârstă antepreşcolară. Cu alte cuvinte asigură îngrijirea copiilor până la vârsta de trei 
ani, când părinţii sunt la serviciu. 

La izvorul din Geamăna se construieşte o cameră 
tehnică unde se va monta un sistem pentru reducerea 
concentraţiei de amoniu. “După cum ştiţi, am decis să 
oprim temporar fântâna din cauza rezultatelor analizelor, 
acestea indicând un nivel crescut de amoniu, a completat 
primarul Stroe. În curând, izvorul va fi dat în folosință 
locuitorilor. 

La 1 octombrie va fi semnat un protocol - contract 
prin care Primăria Bradu va angaja asistent medical pen- 
tru unităţile şcolare din localitate. 

Taxele şi impozitele locale trebuie plătite de cei care, 
la finalul anului trecut deţineau un imobil, teren sau un 
autovehicul. Aşadar, proprietarii de maşini, case, apar- 
tamente sau terenuri trebuie să achite impozitul local la 
Compartimentul Taxe şi impozite locale până la 30 sep- 
tembrie. După această dată, se percep penalizări de 2% 
din principal pentru fiecare lună de întârziere. 

Investitiile în infrastructură 
continuă în comuna Bradu 

N Strada Gorunului a fost 
asfaltată şi urmează lucrări 
pentru asfaltarea străzilor 
Teilor, Traian şi Florilor. 


DA Mă E c “A 
4 II . Ma _. : E -. 
h 3 a 
A i ână | 1 00 
L, 
li J li j | lă 5 d 
L, 
y 


În cursul zilei de 16 septembrie, în jurul orei 14.15, 
poliţiştii locali au fost sesizaţi telefonic că pe strada CET- 
ului din comuna Bradu, lângă Cimitirul Buna Vestire, 
un bărbat a aruncat un sac în care se presupunea că ar 
fi animale abandonate. În urma verificărilor efectuate la 
faţa locului de poliţiştii locali s-a constatat existenţa unei 
pisici într-un sac de rafie. De asemenea, a fost identificat 
şi autorul acestei fapte, V.M,, în vârstă de 59 de ani, cu 
domiciliul în Municipiul Piteşti. "Bărbatul a fost sanc- 
ționat contravenţional cu amendă în cuantum de 1.000 
de lei pentru săvârşirea faptei prevăzută şi sancţionată de 
art.12.2 pct.7 din HCL Bradu nr.107/2018, beneficiind de 
plata a jumătate din minim în 15 zile. Cei care săvârşesc 
astfel de fapte riscă amenzi de până la 1.500 de lei”, ne-a 
declarat șeful Poliţiei Locale Bradu, Gheorghe Militaru. 

Localitățile din România pot depune cereri pentru a 
primi finanţare europeană pentru internet gratuit în spa- 
țiile publice prin Programul Wifi4EU. Comisia Europea- 
nă oferă câte un voucher de 15.000 de euro pentru fiecare 
localitate selectată. Comuna Bradu a făcut demersurile 
necesare şi a fost semnat contractul pentru a primi finan- 
țarea europeană. Astfel, administraţia locală urmează să 
primească voucherul pentru dotarea cu internet wireless. 
Toţi locuitorii din Bradu vor avea acces gratuit la rețeaua 
de wireless. 


Programul  WiFi4EU oferă 
bonuri (vouchere) în valoare de 
15.000 EUR pe care localităţile le 
pot folosi pentru a institui punc- 
te de acces Wi-Fi în spaţii publi- 
ce: biblioteci, muzee, parcuri sau 
pieţe publice. Localitățile pot uti- 
liza bonurile WiFi4EU pentru a 
achiziționa şi instala echipamen- 
te Wi-Fi (puncte de acces fără ej: ATUITȚ 
fir) în anumite centre ale vieții WI | | 
publice locale pe care le-au ales 
în acest sens. Costurile pentru întreţinerea reţelei vor fi 
acoperite de localităţi. 


Reţele finanţate prin WiFi4EU vor fi gratuite, fără 
publicitate şi nu vor colecta date cu caracter personal. 
Finanţarea va fi acordată numai rețelelor care nu se vor 
suprapune cu oferte gratuite, publice sau private, deja 
existente şi cu o calitate similară în același spaţiu public. 

BM Se introduce reţeaua a, apă pe strada 
CET-ului. 





N Pe strada Vergelani lucrările pentru ame- 
najarea de podeţe cu acces în gospodării au 
fost finalizate. De asemenea, s-au amenajat și 
şanţurile pentru colectarea apelor pluviale de 
pe această stradă cu vărsare în Dâmbovnic, pe 
strada Gârlei. 





N A fost semnat acordul cadru pentru reparaţii locale ale suprafeţei carosabile cu 
mixtură asfaltică pe strada Cornului în continuare cu Buna Vestire până la intersecţie 
cu Rafinăriei, şi străzile Andrei Alexandru şi Rafinăriei. 

BN Urmează reparaţii a suprafeţei carosabile cu piatră pe străzile Paltinului, Gutu- 
iului, Gladiolei, Scoarţei şi Matei Gabriel. 


Primăria Bradu extinde sistemul de monitorizare 
video. Vor fi instalate mai multe camere a, PI 
video pentru siguranţa locuitorilor 


Va fi extins sistemul de supraveghere video în Bradu atât | 
pentru siguranța spaţiilor publice, cât şi pentru cea a cetăţeni- 
lor. Vor fi montate noi camere video la Cimitirul Geamăna şi 
în parcurile din Geamăna şi de pe strada Gării. De asemenea, 
camere vor fi montate şi în alte puncte ale localităţii pentru si- 
guranţa cetățenilor. 


Izvorul urmează să fie amenajat în Bradu de Sus. Acesta va fi forat pe malul lacu- 
lui loniță. Primăria se află în proces de achiziţii pentru lucrările de foraj. Izvorul va 
asigura apă potabilă gratuită pentru oamenii din zonă şi nu numai. 


S-a făcut lucrări de întreţinere şi în Parcul din Gea- MEA 
măna (Unitatea Militară). Toaletele au fost reamenajate E 
şi modernizate, iar gardul a fost reparat şi consolidat. 

Anunţ! Toţi locuitorii din 
Bradu trehuie să se prezinte 
la Primărie — compartimentul 
Taxe și Impozite, peniru 
revizuirea declarației pentru 
taxa de gunoi 





Biroul de Taxe şi Impozite din cadrul 
Primăriei Bradu anunţă că în perioada 1 
august - 30 septembrie se va face verifi- 
carea declaraţiilor pe proprie răspunde- 
re pentru taxa de gunoi. Mai precis, câte 
aepiniera sunt declarate pentru fiecare 

n...) în parte. Acolo unde nu s-a 

arat corespunzător şi sunt neconcor- 
ei între declaraţia cu numărul de per- 


soane declarate pentru taxa de gunoi şi 
numărul de persoane din Registrul Agri- 
col, persoanele nedeclarate vor fi trecute 
din oficiu. Această obligaţie revine tutu- 
ror locuitorilor din Bradu. Persoanele 
care nu mai locuiesc la adresa respectivă 
sunt rugate să vină să facă dovada la com- 
partimentele Taxe şi Impozite şi Registrul 
agricol din cadrul Primăriei Bradu. 

Festivitatea de deschidere a noului an școlar a debutat cu o slujbă religioasă la fiecare 


unitate de învătâmânt din Bradu: Scoala Primară "Mihai Eminescu”, Scoala Gimnazială "lon 





Creangă” și Scoala Gimnazială "Mihai Eminescu”. La festivitate au participat elevii scolilor 
noastre, însoțiți de părinții și bunicii acestora, alături de cadrele didactice, primarul Dan 
Stroe, viceprimarul Gheorghe Negoi și reprezentanţi ai Primăriei comunei Bradu. 





Ca în fiecare an, prima zi de şcoală a fost una 
plină de emoţii şi mult entuziasm atât pentru 
elevi, cât şi pentru părinţi. Încă de la prima oră a 
dimineţii, elevii, îmbrăcaţi frumos şi cu buche- 
te de flori în mână, s-au strâns în curtea şcolii, 
pentru a participa la festivitatea de deschidere a 
noului an şcolar. De departe, cei mai emoţionaţi 
au fost bobocii, care au intrat pentru prima dată 
pe porţile şcolilor, curioşi să-şi cunoască noii 
colegi, profesorii, dar și școala în care vor învă- 
ţa în următorii ani, ani despre care se spune că 
sunt cei mai frumoşi din viaţă. 

“Ziua de astăzi are o semnificaţie specială! 
Este ziua în care s-au deschis porţile şcolii, iar 
inimile multora dintre noi au vibrat de emoție 
şi de bucurie. In jurul nostru s-a simţit emoția 


unui nou început, emoția necunoscutului. 

Dragi copii, de azi veţi parcurge împreună 
cu educatorii, învățătorii şi profesorii un nou 
drum, un drum al cunoaşterii şi al noilor des- 
coperiri. Este important să ştiţi că în şcolile din 
Bradu veţi învăţa în cele mai bune condiţii, iar 
cadrele didactice vă vor oferi tot sprijinul de 
care aveţi nevoie în această nouă etapă a vieţii 
voastre. 

Dragi părinţi, vă asigur că voi face tot ce îmi 
stă în putință pentru a răspunde exigențelor 
dumneavoastră şi vă invit să dezvoltăm împreu- 
nă un parteneriat din care vom avea de câștigat 
cu toţii. Vă doresc mult succes!” a declarat pri- 
marul Dan Stroe. 

„Distinşi dascăli, iubiţi elevi, dragi părinţi, 
după o vacanţă frumoasă şi plăcută, ne aflam 

astăzi la începutul unui nou an şcolar, cu o sem- 
nificaţie deosebită pentru cei care îi trec pragul 
cuprinși de dorinţa cunoaşterii şi a acumulării 
de cât mai multe cunoştinţe folositoare pentru 
viața de zi cu zi. Bobocilor, elevii care ne păşesc 
pentru prima dată pragul, un bun venit la şcoala 
noastră! 


Elevilor noştri, celor care au mai puţine 
emoţii, un bun revenit acasă, fiindcă aici este, 
pentru 5-6 ore zilnic, casa fiecăruia! Incheiem 
un ciclu, dăm examene, începem un alt ciclu, 
promovăm, avem succese, ne bucurăm, uneori 
întâmpinăm dificultăţi pe care le biruim. Dru- 
mul nostru împreună este drumul cunoaşterii 
şi al autocunoaşterii. Pe acest drum ne angajăm 
împreună, elevi şi profesori. 


Locul binecuvântat în care ne desfășurăm 
activitatea este şcoala. În școală, dragi elevi, 
aflați lucruri noi, vă lărgiţi orizontul, dobândiţi 
noi deprinderi, învăţaţi să învăţaţi, să descope- 
riți lumea din jurul nostru, dar și să priviţi în voi 

înşivă pentru a descoperi ce vreţi de la viaţă, şi 
cum anume să dobândiţi lucrurile dorite. Este 
necesar să înțelegeți un adevăr cunoscut şi anu- 
me, că trebuie să învăţaţi nu atât pentru şcoală, 
cât mai ales, pentru viaţă. 


Școala este frumoasă şi curată, înzestrată cu 
tot ce este necesar desfăşurării unui învăţământ 
modern de calitate. Aşteptăm din partea voastră 
dorinţa de a învăţa, muncă temeinică şi respect 
pentru tot ceea ce vă punem la dispoziţie. 

Dragi părinţi, vă asigurăm că vom face tot 
ceea ce ne stă în putinţă pentru a răspunde exi- 
genţelor dumneavoastră. Vă rugăm să fiţi alături 
de noi, să ne sprijiniți în realizarea unui adevă- 
rat parteneriat din care vor avea de câştigat co- 
piii dumneavoastră. 


Ne dorim ca instituția noastră să dea şanse 
egale fiecărui elev, pentru că studiile în această 
şcoală înseamnă şansa unei cariere de succes în 
viitor. Vă doresc să vi se împlinească toate visele, 
să aveți sănătate şi putere de muncă, să vă bucu- 
raţi de liniște şi pace sufletească, să fiți colegi și 
prieteni, să respectaţi şcoala care vă primeşte cu 
braţele deschise și, nu în ultimul rând, să confir- 
maţi speranţele şi încrederea familiilor voastre. 


Dragii mei colegi, vă mulţumesc pentru dă- 
ruirea voastră, pentru profesionalismul de care 
dați dovadă an de an şi vă urez să fiți sănătoşi, 
puternici şi răbdători pentru ca împreună să 
ducem acești copii pe o treaptă mai sus, pe o 
treaptă a performanţelor. Aceleaşi mulțumiri şi 
urări le adresez întregului personal didactic au- 
xiliar şi nedidactic, care depun toate eforturile 
ca această instituţie să funcţioneze, să fie curată 
şi primitoare. 

Tuturor vă doresc un an cu împliniri şcolare 
şi profesionale, bucurii şi gânduri bune! Să ne 
dea Dumnezeu un an şcolar bun!” 


Director - Șoala Gimnazială "Mihai Emi- 
nescu” Bradu - prof. Cristiana Voicu 

CS REAL BRADU, PE 
LOCUL 2 IN CLASAMENT 


“După 6 etape suntem în grafic. Ocupăm locul 
2 în clasament, la 3 puncte de liderul surpriză ACS 
Vulturii Priboieni. Mai avem de muncă la omogeni- 
zarea echipei, pentru că au venit destui jucători noi 
în pauza de vară, dar suntem pe drumul cel bun, 
ne-a declarat lonuţ Nae, directorul Clubului Real 
Bradu. 


ETAPA 1 

CS Real Bradu - Poiana Lacului, scor: 1 - 2 
Marcator: Păvăluță Radu 

ETAPA 2 

Gloria Berevoeşti - CS Real Bradu, scor: 0 - 2 
Marcatori: Mihăilă Adrian, Negru Antonio 
ETAPA 3 

CS Real Bradu - ACS Recea, scor: 5 - 0 


Marcatori: Negru Antonio, Neagu George, Dima 
Marius, Păvăluţă (două goluri) 


ETAPA 4 
FC Dănuţ Coman - CS Real Bradu, scor: 1 - 10 


Marcatori: Cotun Constantin (două goluri), 
Mormolea Georgian (două goluri), Negru Antonio 
(două goluri), Gălan Marius, Păun Robert (două go- 
luri) şi un autogol 


ETAPA 5 

CS Real Bradu - Academia de Fotbal Muscelul 
Câmpulung, scor: 4 — 2 

Marcatori: Mormolea Georgian, Dima Marius, 
Păvăluță Radu (două goluri) 

ETAPA 6 

CS Mioveni 2 — CS Real Bradu, scor: 2 — 3 


Marcatori: Păvăluţă Radu, Dima Marius, Mor- 
molea Georgiana 


Judokanii Clubului Sportiv Real Bradu 
au cucerit la București 





A fost un meci amical de senzaţie, iar pen- 
tru echipa noastră au marcat Galan şi Burcea. 
Echipa de fotbal a Universităţii din Alicante 
din Spania a disputat pe 10 septembrie un 
meci amical cu fotbaliştii de la Real Bradu. 
A fost o colaborare între Clubul Sportiv Real 
Bradu şi Universitatea din Spania, iar fotba- 
liştii noştri vor merge și ei în Spania, anul vi- 
itor. Echipa din Alicante a fost cazată la Ho- 
telul Sportivilor de la Baza Sportivă Bradu. 
“Un test util şi reușit pentru noi în vederea 
pregătirii meciurilor oficiale din campionat. 
Este o colaborare benefică pentru clubul 
nostru şi o experienţă nouă. Am semnat un 
contract de parteneriat cu echipa de fotbal 
din Alicante şi în primăvara anului viitor şi 
echipa Real Bradu va merge în Spania pentru 
a disputa un meci amical, a declarat Ionuţ 
Nae, director Club Sportiv Real Bradu. 












| |! 


i | V 
A a 
Dirt a 1 


_zp ȘI DHHLASIE 





i 





% 





Sportivii secţiei de judo din cadrul Clubului 
Sportiv Real Bradu, antrenați de Eugenia Cos- 
tache, au participat pe 21 septembrie la Cupa 
Open București, la Centrul Sportiv Apollo, 
alături de alți 500 de sportivi din ţări precum 
Ucraina, Moldova, Rusia, Ungaria, România. 

Sportivii din Bradu au obţinut o medalie de | 27 
argint şi patru medalii de bronz. Au participat SSE r m 
următorii sportivi: Zamfir Liviu, Grigoraş An- | „| 5rra | A = + 

che Georgiana, Cremenescu Andrei. 

Grădinița cu Program Prelungit (Camin) din Bradu 
funcționează î in local propriu! 40 de preșcolari înscriși 


Din acest an şcolar, Grădiniţa cu Program 
Prelungit funcţionează cu două grupe și 40 
de preşcolari înscriși. Sălile de grupă au fost 
proiectate cu triplă funcționalitate, fiind în 
decursul unei zile: sală de joc, sală de mese, 
dormitor. Grădiniţa cu Program Prelungit 
(Cămin) funcționează în local propriu pe 
strada Şcolii, Nr. 3, Bradu. 

“Grădiniţa oferă un loc frumos şi prietenos 
în care copiii se pot simţi în siguranţă, ca aca- 
să. Pentru serviciile oferite, bunici şi părinţi 
ne trec pragul cu nepoții şi copiii lor. Suntem 
o grădiniță primitoare, cu personal bine pre- 
gătit şi statornic. Scopul nostru este de a crea 
un mediu educaţional corespunzător pentru 
dezvoltarea copiilor. Trăsăturile dominante 
sunt cooperarea, munca în echipă, respectul 
reciproc, ataşamentul față de copil, respectul 
pentru prietenie, libertatea de exprimare. Gră- 
dinița derulează în continuu proiecte şi parte- 
neriate şcolare de interes colateral”, transmite 

A fost modificat Regulamentul privind stabilirea 
unor masuri pentru gospodarirea localităţii 





În şedinţa de Consiliu Local 
din 29.08.2019 a fost modificat şi 
completat Regulamentul privind 
stabilirea unor măsuri pentru 
gospodărirea localităţii, precum 
şi constatarea şi sancţionarea fap- 
telor ce constituie contravenţii. 


Astfel, potrivit modificărilor, 
următoarele măsuri constituie con- 
travenţii şi vor fi sancţionate de Po- 
liţia Locală Bradu: 

- oprirea şi staționarea în parcă- 
rile publice a vehiculelor persoane- 
lor fizice sau juridice care efectuea- 
ză transport de persoane în judeţ 
şi în afara județului, precum şi în 


stațiile pentru mijloacele de trans- 
port public în comun, fără autori- 
zarea Consiliului Local al comunei 
Bradu. 


- spălarea autovehiculelor pe 
domeniul public sau privat al co- 
munei 


- abandonarea pe domeniul 
public de aparate de orice fel, uti- 
laje defecte, tonete, chioşcuri, con- 
strucţii metalice sau de orice fel, 
precum şi abandonarea caroserii- 
lor de vehicule şi/sau depozitarea, 
parcarea vehiculelor de orice fel, 
aflate într-o stare vădită de degra- 
dare, improprii circulaţiei pe dru- 


murile publice, pe domeniul public 
sau privat al comunei sau în locuri 
neîmprejmuite din intravilanul co- 
munei, ce aparţin altor persoane 
fizice sau juridice 


- depozitarea materialelor de 
construcţii pe domeniul public sau 
privat al comunei 


- deversarea de ape uzate me- 
najere, fecaloide sau de orice fel 
pe domeniul public sau privat al 
comunei, precum şi pe terenurile 
persoanelor fizice sau juridice. 


Regulamentul privind stabilirea 
unor măsuri pentru gospodărirea 
localităţii, precum şi constatarea 
şi sancţionarea faptelor ce consti- 
tuie contravenţii, a fost modificat 
deoarece "în activitatea curentă a 
Poliţiei Locale s-au întâlnit situa- 
ţii în care, poliţiştii locali chemaţi 
să ia măsuri cu privire la anumite 
aspecte care contravin normelor 
generale referitoare la gospodări- 
rea localităţii, s-a constatat că exis- 
tă anumite lacune de reglementare 
juridică în Regulamentul privind 


stabilirea unor măsuri pentru gos- 
podărirea localităţii, precum şi 
constatarea faptelor ce constituie 
contravenţii, adoptat prin HCL 
Bradu nr.107/2018, în sensul că 
se impune completarea cu regle- 
mentări noi, ori modificarea unora 
existente”, se arată în expunerea de 
motive. 

ymnastic Sta 
de noi competiţii! 








Din octombrie, reîncep competiţiile importante de la care echipa Gymnastic Star 
a Clubului Sportiv Real Bradu nu va lipsi. Fetiţele antrenate de Daniel Ionescu au 
muncit toată vara, nu au avut vacanţă de la antrenamente, iar rezultatele sunt vizi- 
bile. "Am avut un an foarte bun, în care am câştigat aur la grup și aur, argint şi bronz 
la categoriile solo, duo, trio și, de asemenea, două trofee importante au ajuns la Bra- 
du - pentru cel mai bun solo cu cel mai bun punctaj şi pentru cel mai bun număr 
la grup”, declară Cristina lonete, coordonator al secţiei de gimnastică şi director al 


Centrului Cultural Bradu. 

“Să termini un an competiţional cu 
aur la gât, înseamnă foarte mult. Sperăm 
ca şi noul an să fie la fel de bun, fetiţele 
muncesc şi dăm tot ce putem. Am fost pe 
podium şi cred că am reprezentat comu- 
na Bradu, Clubul Sportiv şi Primăria cu 
cinste. În spatele unei medalii este foarte 
multă muncă. Fetiţele iubesc ceea ce fac, 
fac cu pasiune, însă repet - multă muncă! 
În gimnastică reuşești doar prin muncă! 
Gimnastica le-a ajutat să urmeze şi să res- 
pecte un set de reguli, au devenit organiza- 
te şi foarte atente la detaliile din jur. Când 
un element nu iese, fetiţele sunt motivate 
să găsească căi pentru a ajunge acolo unde 
îşi doresc, iar bucuria reuşitei este pe mă- 
sură. Pentru ele, gimnastica este viaţa lor! 
Părinţii, de asemenea, sunt mândri de fie- 
care evoluţie, de fiecare realizare. Ştiu cât 
muncesc aceste fetițe, câtă pasiune pun în 
ceea ce fac. Ne spun de fiecare dată câte 
emoţii au înainte de fiecare concurs şi cât 
de mândri sunt să îşi vadă copiii pe scenă 
şi mai apoi cu medalia la gât, ne precizea- 
ză antrenorul Daniel Ionescu. 


“Momentele acestea sunt unice, să vezi 
părintele cu lacrimi în ochi şi emoţii ma- 
xime când copilul este pe scenă, apoi după 
premiere să vezi cât de mândru aleargă 


copilul în braţele noastre şi ale părinţilor! 
Câtă fericire! Momente unice. Din acest 
motiv, suntem o echipă, trăirile acestea 
sunt unice. Sau momentul în care înain- 
te să intre în concurs se uită cu ochișorii 
mari şi din priviri îi spui: vei reuși, eşti cel 
mai bun! Nimic nu se compară cu îmbrăţi- 
şarea lor înainte să intre pe scenă, când ne 
lasă nouă toate emoţiile acumulate şi lacri- 
mile din ochişori după ce termină evoluţia 
şi te întreabă: a fost bine? Noi îmbinăm an- 
trenamentele cu şcoala şi chiar cu timpul 
liber, aşa este normal. Să auzi ţipetele lor 
de bucurie de fiecare dată când după mul- 
tă muncă le iese un element nou, să auzi 
offftfff nu a ieşit astăzi, poate iese data vii- 
toare, merită totul. Fetiţele spun doar atât: 
o să devenim cele mai bune! Bravo, fetelor! 
Sunteţi fetele noastre de aur!', precizează 
Cristina lonete. 

